《贺新郎》
宋代·佚名

指点金蕉叶。倩双成、十分为注，九天琼液。中有玉梅风露气，持九卯金仙伯。听贱子、歌翻新阕。不作寻常儿女祝，把先生、好事从头说。须快饮，莫留滴。
风流晋宋人物。有锦囊万首，不博小儿馆职。膝下双雏真伟器，足继传家事业。且做个、人间闲客。试问种春春几许，尽芝田万顷天来阔。天有尽，春无极。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。